Porođaj - Wikipedia, slobodna enciklopedija

# Porođaj

### Sa Wikipedije, slobodne enciklopedije

Novorođenče sa pupkovinom spremnom za presijecanje.

Porođaj predstavlja prekid trudnoće nakon 28 nedjelja. prema definiciji WHO (svjetske zdravstvene organizacije) normalna trudnoća traje 37 do 42 nedjelje. Porođaj koji nastupi prije 37 sedmice zove se prijevremeni porođaj, a onaj koji nastupi nakon 42 nedjelje graviditeta je prolongirana trudnoća, odnosno prenešena.

## [uredi] Mehanizam nastanka porođaja

Smatra se da do porođaja dolazi zbog promjena u odnosu estrogena i progestrona koje luči poglavito posteljica. Ta pomjena odnosa uzrokuje stvaranje tvari ponajviše prostaglandina koji potiču tijelo na porođaj. Za klinički početak porođaja se uzimaju redovni, bolni trudovi. Dijagnoza porođaja se postavlja na osnovu bolnih kontrakcija i dilatacije(opuštanje, širenje) cerviksa i nestanka unutrarnjeg cervikalnog ušća, krvave sluzi i prsnuća vodenjaka.

## [uredi] Porođajne dobi

Prema klasičnim shvatanjima porođaj se dijeli na četiri porođajne dobi:

- dilatacija ili doba širenja-phasis dilatationis
- ekspulzija ili doba istiskivanja ploda- phasis expulsionis
- placentarno doba ili doba rađanja posteljice- phasis placentali
- Hemostaza-phasis haemostasis

## [uredi] Prvo porođajno doba

Nastaje izravnjavanjem grlića i dilatacijom cerviksa. Počinje sa kontrakcijama, a završava dilatacijom spoljnjeg ušća materice. Pred kraj ovog porođajnog doba dolazi do pucanja vodenjaka. Vodenjak može prsnuti i prije vremena.

Prema ranijoj literaturi porođaj prvorotki traje od 12 do 16h, a višerotki 8 do 12. Prema novijim autorima, zbog takozvanog dirigovanog porođaja, porođaj traje nešto kraće, prvorotki oko 13 a višerotki 8h. Naravno, ovi vremenski intervali ne mogu se uzeti kao pravilo jer porod može da traje i kraće. Ušće je pri prelasku u drugo porođajno doba otvoreno 8cm.

## [uredi] Drugo porođajno doba

Počinje od maksimalne dilatacije spoljnjeg ušća i završava istiskivanjem ploda. Drugo porođajno doba ne smije trajati duže od 2h. Pred sam kraj drugog porođajnog doba radi se epiziotomija. Po izlasku djeteta iz porođajnog kanala dijete se odiže u vis da bi se iz disajnih puteva izbacila plodova voda i sluz. Potom se dijete polegne na ravnu podlogu i izvrši se aspiracija usta, ždrijela i nosa. Novorođenčetu se ukapa u oči 1% rastvora srebronitrata i radi se gruba obrada pupkovine. Sa kože djeteta se ovlaš obriše sirasti maz kojim je prekrivena. U porođajnoj sali se pored ovog uradi i takozvani Apgar test. Po urađenim postupcima poželjno je dijete dati majci na dojenje.

## [uredi] Treće porođajno doba

Počinje sa izlaskom ploda i plodove vode. U ovom dobu dolazi do istiskivanja posteljice i plodnih ovojaka. Po istiskivanju ploda posteljica počinje da se oblubljuje usljed skupljanja materice. Ovo, treće porođajno doba traje oko pola sata, ali se ne smije dopustiti da traje duže od 2 sata. U tom slučaju se posteljica mora odlubiti ručno. Po izlasku se posteljica obavezno pregleda sa obje strane. Posebno se mora obratiti pažnja na to da li nedostaju dijelovi ovojci posteljice ili kotiledoni, jer ukoliko se ne odstrane mogu izazvati infekciju i smrt porodilje usred sepse.

## [uredi] Četvrto porođajno doba

Počinje poslije izlaska posteljice i plodovih ovajaka. Traje dva sata i predstavlja doba smirivanja uterinih kontrakcija i hemostaze.

## [uredi] Također pogledati

- Trudnoća
- Babinje

Preuzeto sa: "http://bs.wikipedia.org../../../p/o/r/Poro%C4%91aj.html"

Kategorije: Medicina | Ginekologija | Akušerstvo

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- Česky
- Deutsch
- Ελληνικά
- English
- Español
- Esperanto
- Français
- Ido
- Italiano
- עברית
- Lietuvių
- Nederlands
- 日本語
- Polski
- Português
- Runa Simi
- Русский
- Slovenčina
- Suomi
- Svenska
- ייִדיש
- 中文